Міхал Міхайлавіч Чарняўскі пайшоў з жыцця 20 студзеня 2013 года, не дажыўшы ўсяго паўтара месяца да 75-гадовага юбілею. Больш за 50 гадоў свайго жыцця Міхал Міхайлавіч працаваў на ніве беларускай археалогіі. Упершыню ж ён сутыкнуўся з сівой старажытнасцю яшчэ школьнікам — побач з вёскай Мікасецк на Мядзельшчыне, дзе прайшло яго дзяцінства, знаходзіцца гарадзішча Чорная гара. У 1953 годзе тут праводзіў даследаванні Аляксей Рыгоравіч Мітрафанаў.